पाएं अपने शहर की ताज़ा ख़बरें और फ्री ई-पेपरडाउनलोड करें
पाली जेले में एक 12 साल की बेटी को शराब के नशे में पिता ने ही अपनी हवस का शिकार बना डाला। रिश्तों की मर्यादा को तार-तार करने का यह सनसनीखेज मामला ट्रांसपोर्ट नगर थाने क्षेत्र का है। मामले में आरोपी की पत्नी की रिपोर्ट पर पुलिस ने आरोपी को गुरुवार को गिरफ्तार किया।
ट्रांसपोर्ट नगर थानाप्रभारी विकास कुमार ने बताया कि घटना पांच मई की दोपहर की है। थाना क्षेत्र निवासी एक बालिका घर पर थी। उसकी मां कमठे के काम पर गई हुई थी। इस दौरान दोपहर को उसका पिता शराब के नशे में घर आया तथा बेटी को कमरे में बुलाया और बेटे को घर के बाहर भेज दिया। दरवाजा बंद कर आरोपी ने अपनी 12 साल की बेटी के साथ दुष्कर्म किया। मासूम चिल्लाती रही, लेकिन आरोपी के सिर पर हवस का भूत सवार था और नशे में उसने अपनी ही बेटी से दुष्कर्म किया।
मां घर पहुंची तो बालिका ने बताई आपबीती
दोपहर को आरोपी की मां घर पर खाना खाने आई, तो उसका बेटा घर के बाहर बैठा रो रहा था। अंदर जाकर देखा तो पति अद्र्धनग्न अवस्था में था तथा उसकी नाबालिग बेटी भी रो रही थी। पूछने पर उसने सारी घटना अपनी मां को बताई। बेटी का दर्द देख उसकी आंखों से आंसू बहने लगे वह थाने गई, और अपने ही पति के खिलाफ पुत्री के साथ बलात्कार करने की रिपोर्ट दर्ज करवाई। पुलिस ने पीड़िता का मेडिकल जांच करवाया तथा गुरुवार को आरोपी को गिरफ्तार किया।
भास्कर व्यू - बाड़ ही खेत को खा जाए तो...
एक बेटी अपने पिता के दिल के करीब होती है। पिता के साथ वह अपने आप को सुरक्षित महसूस करती है, लेकिन पांच मई को हुई इस घटना ने पिता-पुत्री के रिश्ते को शर्मसार करने का काम किया तथा लोगों को सोचने पर मजबूर कर दिया कि जब पिता ही अपनी बेटी के साथ ऐसा काम कर सकता है तो फिर विश्वास किस पर किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn